前TVB小生爆新生代唔講廣東話變雞同鴨講 感歎：唔可以忘記母語
前無綫（TVB）小生蔡淇俊參演過電視劇《衝上雲霄》、《赤沙印記@四葉草.2》為人熟悉。蔡淇俊淡出幕前後轉戰飲食業，可惜多半執笠收場。今年蔡淇俊再轉戰經營網店，並頻頻更新社交網保持人氣。早前蔡淇俊被質疑不講普通話，他則指普通話講得不好，堅持講廣東話。
蔡淇俊日前拍片又提及此話題。他提到一次在咖啡店打工時，有小朋友講普通話都比他好，想不到在佛山都與下一代有溝通障礙。蔡淇俊憶述：「好多小朋友嚟到想同我點嘢飲，一開口同我講普通話。咁我就用我半鹹淡嘅普通話同佢介紹我嘅產品啦，點知大家都雞同鴨講，大家都講唔明。」最後小朋友爸爸勸道：「人哋叔叔聽唔明啊，點解唔講返粵語呀？」
蔡淇俊稱讚下一代普通話講得非常好，「連我都自愧不如。」又擔心未來只識講廣東話的他沒有生存空間。然而蔡淇俊強調：「普通話講得好固然重要，但係我哋自己嘅母語，千祈唔可以忘記。」